“YaZEKS” (TURKIYA) KORPORATSIYASINING TEXNIKAVIY KO‘MAGIDA QURILAYOTGAN TO‘QIMAChILIK MAJMUILARINING FAOLIYATINI TAShKIL ETISh MASALALARI TO‘G‘RISIDA

To‘qimachilik sanoatini rivojlantirishda yagona texnika siyosatini olib borish, paxta tolasidan samarali foydalanish, eksport imkoniyatlarini ko‘paytirish maqsadida Vazirlar Mahkamasi qaror qiladi:
 1. Andijon, Qashqadaryo, Farg‘ona va Xorazm viloyatlari hokimliklarining, Turkiyaning “Yazeks” korporatsiyasi texnikaviy ko‘magida qurilayotgan to‘qimachilik majmuilari muassislari va aksionyerlarining (ilovaga muvofiq) to‘qimachilik majmuilarining yuridik shaxs maqomini saqlab qolgan holda belgilangan tartibda “O‘zbekyengilsanoat” davlat uyushmasi va “Mahalliy sanoat” davlat korporatsiyasi tarkibiga kirishlari haqidagi takliflari qabul qilinsin.
 Samarqand viloyatida ustav jamg‘armasida Turkiya tomonining ulushi 51 foiz bo‘lgan paxta tolasini qayta ishlovchi “Samjinteks” O‘zbekiston-Turkiya qo‘shma korxonasi qurilishi tugallanayotganligi ma’lumot uchun qabul qilinsin.
 2. Andijon, Qashqadaryo, Farg‘ona va Xorazm viloyatlari hokimliklari (Obidov, Xidirov, Islomov, Jumaniyozov) “O‘zbekyengilsanoat” davlat uyushmasi (Ismoilov) va “Mahalliy sanoat” davlat korporatsiyasi (Qozoqxonov) bilan birgalikda ilovada sanab o‘tilgan to‘qimachilik majmuilarining 1995-1996-yillarda ishga tushirilishini ta’minlasinlar, buning uchun:
 bajarilgan qurilish ishlari, yetkazib berilgan texnologik asbob-uskunalar va xo‘jaliklardan olingan paxta tolasi uchun tegishli xo‘jalik tashkilotlari va boshqa tashkilotlar o‘rtasidagi o‘zaro hisob-kitoblarni bir oy muddatda amalga oshirsinlar;
 to‘qimachilik majmuilari aksionerlik jamiyatlari muassislari va a’zolarining hamda viloyatlarning boshqa xo‘jalik tuzilmalarining mablag‘larini (ularga aksiyalar sotish ham shu jumlaga kiradi) qidirib topsinlar va obyektlar qurilishi tugallanishiga yo‘naltirsinlar;
 “Anteks”, “Quva” va “Qashteks” ochiq turdagi aksionerlik jamiyatlarining paxta tolasiga bo‘lgan ehtiyojini aniqlasinlar va xo‘jaliklar ixtiyorida qoladigan hajmlar hisobiga 1994-1995-yillar hosilidan ularga belgilangan tartibda paxta tolasi ajratsinlar. Ajratilgan paxta tolasini sotish, sotishdan olingan mablag‘larning 30 foizi majburiy ravishda Markaziy bankka sotilgan, qolgan qismidan tegishli to‘qimachilik majmuilarini butlash uchun yetishmayotgan texnologik asbob-uskunalarni sotib olishda foydalanilgan holda, O‘zbekiston Respublikasi Tashqi iqtisodiy aloqalar vazirligi orqali amalga oshirilsin.
 3. Pul-kredit siyosati bo‘yicha respublika komissiyasi Vazirlar Mahkamasining to‘qimachilik majmuilari qurilishini tugallashga yetishmayotgan mablag‘larni qoplash uchun kredit resurslarini belgilangan tartibda qidirib topsin va zarur bo‘lsa “O‘zbekyengilsanoat” davlat uyushmasiga va “Mahalliy sanoat” davlat korporatsiyasiga ajratsin.
 4. “O‘zbekyengilsanoat” davlat uyushmasi, “Mahalliy sanoat” davlat korporatsiyasi ularga berilgan vakolatlarga muvofiq yagona texnika siyosati olib borish, marketing, jahon bozorida raqobatga bardoshli mahsulotlar ishlab chiqarishni tashkil etish, mutaxassislar tayyorlash va ishlab chiqarishni ular bilan ta’minlash bo‘yicha to‘qimachilik majmuilarining faoliyatini muvofiqlashtirsinlar.
 5. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari I.H. Jo‘rabekov zimmasiga yuklansin.
 “Qashteks” ochiq turdagi aksionerlik jamiyati (Qashqadaryo viloyati) 
 “Gurlan” ochiq turdagi aksionerlik jamiyati (Xorazm viloyati) 
 “Quva” ochiq turdagi aksionerlik jamiyati (Farg‘ona viloyati)
 “Anteks” ochiq turdagi aksionerlik jamiyati (Andijon viloyati)